Levágott testrészek
Két favágó, Sam és Joe fát vág. Joe-nak a láncfűrész levágja a kezét. Gyorsan kórházba viszik, barátja egy nejlon zacskóban viszi utána a levágott kezet. A sebész megvizsgálja, majd azt mondja a Sam-nek: - Egyszerű ügy, én a levágott testrészek specialistája vagyok. Jöjjön vissza négy óra múlva. Mikor Sam négy óra múlva visszamegy, az orvos ezzel fogadja: - Egyszerűbb munka volt, mint vártam. A barátja lent van a büfében. Mikor Sam lemegy a büfébe, azt látja, hogy Joe szkanderezik az ápolókkal. Visszamennek dolgozni, egy hét múlva újabb baleset történik, Joe-nak ezúttal a lábát vágja le a fűrész. Ismét kórház, Sam egy nejlonzsákban viszi a levágott lábat. Az orvos ugyanaz, ezúttal hat órát mond. Hat óra múlva Sam visszamegy, az orvos ismét azzal fogadja, hogy Joe már elment. Sam kimegy az épületből, barátját éppen focizás közben találja. Egy hét múlva súlyos baleset történik, Joe fejét levágja a fűrész. Ismét kórház, Sam egy nejlonzacskóban viszi a levágott fejet. Az orvos gondterhelten: - Igen, ez nehéz műtét lesz. Jöjjön vissza 12 óra múlva. Mikor Sam visszajön fél nap után, az orvos szomorúan mondja: - Sajnos, a barátja meghalt. - Doktor úr, ne vádolja magát. Egy levágott fej visszavarrása lehetetlen. - Nem azzal volt itt a gond. A barátja feje időközben megfulladt a zacskóban... 